Experți în sănătate: Europa va fi lovită de mai multe "valuri" de coronavirus.
Europa riscă să fie lovită de mai multe "valuri" de coronavirus, anunță consiliul științific francez. Mai multe țări din Europa au impus noi măsuri de lockdown, dar asta nu va ține virusul pe loc. Al doilea val poate lovi Europa la finalul lui decembrie sau la începutul anului viitor.
Experții francezi spun că Europa ar urma să fie lovită de mai multe "valuri" de coronavirus anul viitor, relatează France 24.Chiar dacă rata infectărilor va fi mai mică datorită lockdown-urilor impuse de mai multe țări europene, virusul nu va putea fi oprit, cel puțin momentan, din cauza faptului că nu există un vaccin.Președintele Franței Emmanuel Macron a impus săptămână trecută un lockdown de o lună. Sâmbătă, el a fost urmat de prim ministrul britanic Boris Johnson. Germania a adoptat măsuri similare luni, barurile, restaurantele, teatrele și cinematografele fiind închise. Spania a impus un lockdown pe timp de noapte, în timp ce Italia urmează să anunțe măsuri similare.Al doilea "val" de infectări ar urma să facă ravagii în Europa la finalul lunii decembrie sau la începutul anului viitor.